Persverklaring: Suidoosterfees se nuwe NATi Jong Sterre aangekondig - Voertaal
Henque Heymans het verlede jaar by die ATKV-Tjokkertoneelkompetisie weggestap met die prys vir beste mini-toneelteks vir Kamerverlaat. In 2019 was sy toneelstuk Br(o)os onder die top 10 ATKV Tienertoneel-produksies. Heymans het ook sy merk gemaak as 'n skrywer vir die een-tot-een teaterbeweging, DEURnis.
Melissa Myburgh het in 2020 'n honneursgraad in kreatiewe skrywerk aan Maties se dramadepartement voltooi. Sy was medeskrywer van die verhoogproduksie NiksAllesToglets, wat vir 'n Woordtrofee tydens die US Toyota Woordfees benoem is.
Stephren Saayman het in drama aan die Universiteit Stellenbosch gegradueer. Hy het die DKES-dramakompetisie gewen met sy produksie Ek, Eva, wat in 2020 as deel van die NATi Jong Sterre-projek by die Suidoosterfees gedebuteer het. Vroeër vanjaar is hy as beste akteur angewys vir sy rol in die fees se Jong Sterre-produksie, Mannetjie.